Neuvoston asetus (ETY) N:o 1470/69, annettu 23 päivänä heinäkuuta 1969, Tunisiasta peräisin olevien asetuksen (ETY) N:o 1059/69 soveltamisalaan kuuluvien tavaroiden yhteisöön tuontiin sovellettavista erityissäännöksistä



Virallinen lehti nro L 198 , 08/08/1969 s. 0092 - 0092

Suomenk. erityispainos Alue 3 Nide 2 s. 0222

Tanskank. erityispainos: Sarja I Alue 1969(II) s. 0341

Ruotsink. erityispainos Alue 3 Nide 2 s. 0222

Englannink. erityispainos: Sarja I Alue 1969(II) s. 0367

Espanjank. erityispainos: Luku 03 Nide 3 s. 0139

Portugalink. erityispainos: Luku 03 Nide 3 s. 0139



NEUVOSTON ASETUS (ETY) N:o 1470/69, annettu 23 päivänä heinäkuuta 1969, Tunisiasta peräisin olevien asetuksen (ETY) N:o 1059/69 soveltamisalaan kuuluvien tavaroiden yhteisöön tuontiin sovellettavista erityissäännöksistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 28 päivänä toukokuuta 1969 annetun neuvoston asetuksen (ETY) N:o 1059/69(1) ja erityisesti sen 12 artiklan, ottaa huomioon komission ehdotuksen, sekä katsoo, että Tunisissa 28 päivänä maaliskuuta 1969 allekirjoitetun Euroopan talousyhteisön ja Tunisian tasavallan assosiointisopimuksen liitteessä 1 olevan 3 artiklan mukaisesti yhteisön on toteutettava kaikki tarpeelliset toimenpiteet, jotta sopimukseen liitetyn "alkuperätuotteiden" määritelmästä ja hallinnollisen yhteistyön menetelmistä tehdyn pöytäkirjan mukaisesti tämän asetuksen soveltamisalaan kuuluvien Tunisiasta peräisin olevien tavaroiden tuonnista ei kannettaisi kiinteää maksuosaa, sanotun kuitenkaan rajoittamatta asetuksen N:o 160/66/ETY(2)12 artiklan mukaisesti määritetyn muuttuvan maksuosan kantamista, ja asetuksen (ETY) N:o 1059/69 säännökset korvaavat 1 päivästä heinäkuuta 1969 asetuksen N:o 160/66/ETY säännökset; nämä säännökset eivät aiheuta mitään muutoksia jälkimmäisellä asetuksella käyttöön otettuun suojajärjestelmään, joka koskee kolmansista maista yhteisöön tuotavia tavaroita; erityisesti asetuksen N:o 1059/69/ETY 6 ja 7 artikla vastaavat asetuksen N:o 160/66/ETY 12 artiklaa; Tunisiasta peräisin oleviin tavaroihin sovellettavien erityissäännösten vahvistaminen asetuksen (ETY) N:o 1059/69 säännöksiin viitaten on tästä syystä sopusoinnussa Euroopan talousyhteisön ja Tunisian tasavallan assosiointisopimuksen liitteessä 1 olevan 3 artiklan kanssa, ON ANTANUT TÄMÄN ASETUKSEN: 1 artikla Yhteisöön tuotaessa Tunisiasta peräisin olevia tavaroita, jotka kuuluvat asetuksen (ETY) N:o 1059/69 soveltamisalaan Euroopan talousyhteisön ja Tunisian tasavallan assosiointisopimukseen liitetyn "alkuperätuotteiden" määritelmästä ja hallinnollisen yhteistyön menetelmistä tehdyn pöytäkirjan mukaisesti, a) ei kanneta kiinteää maksuosaa; b) kannetaan muuttuva maksuosa, joka määritetään mainitun asetuksen säännösten mukaisesti. 2 artikla Tässä asetuksessa säädettyä järjestelmää sovelletaan Euroopan talousyhteisön ja Tunisian tasavallan assosiointisopimuksen tultua voimaan ja tämän soveltamisen ajan. Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1969. Neuvoston puolesta Puheenjohtaja J. M. A. H. LUNS (1) EYVL N:o L 141, 12.6.1969, s. 1 (2) EYVL N:o 195, 27.10.1966, s. 3361/66